 Aịzaya 50  Nke a bụ ihe Jehova kwuru: Olee akwụkwọ m ji gbaa nne unu m chụpụrụ achụpụ alụkwaghịm? Ma ọ bụ, ònye nime ndị m ji ụgwọ ka m resịrị unu? Lee! Ọ bụ nihi njehie unu ka e rere unu, ọ bụkwa nihi mmebi iwu unu ka a chụpụrụ nne unu.Gịnị mere na o nweghị onye nọ mgbe m batara? Gịnị mere na ọ dịghị onye zara mgbe m kpọrọ òkù? Aka m ọ dịla mkpụmkpụ nke na ọ pụghị ịgbapụta unu, ka ọ bụ na mụ adịghị ike ịnapụta unu? Lee! M na-eji ịba mba m eme ka oké osimiri taa; m na-eme ka osimiri ghọọ ala ịkpa. Azụ dị na ha na-esi ísì nihi na mmiri adịghị, ha na-anwụkwa nihi agụụ mmiri.M na-eyiwe eluigwe ọchịchịrị dị ka uwe, m na-emekwa ka ákwà mkpe bụrụ ihe mkpuchi ya.Ọkaakaa Onyenwe anyị Jehova enyewo m ire nke ndị a kụziiri ihe, ka m wee mata otú m ga-esi zaa onye ike gwụrụ okwu. Ọ na-akpọte m kwa ụtụtụ; ọ na-akpọte ntị m ịnụ ihe dị ka ndị a kụziiri ihe.Ọkaakaa Onyenwe anyị Jehova emeghewo ntị m, mụ onwe m enupụghịkwa isi. Atụgharịghị m gawa nebe ọzọ.M cheere ndị na-eti ihe azụ m, ọ bụkwa ndị na-efopụ ajị ka m cheere ntì m. Ewepụghị m ihu m iji zere mkparị na ịgbụ m ọnụ mmiri.Ma Ọkaakaa Onyenwe anyị Jehova ga-enyere m aka. Ọ bụ ya mere na ihere agaghị eme m. Ọ bụ ya mere m ji mee ka ihu m sie ike dị ka nkume siri ike, amakwa m na ihere agaghị eme m.Onye na-ekwupụta na m bụ onye ezi omume nọ nso. Ònye pụrụ ịlụso m ọgụ? Ya bịa ka mụ na ya guzoro. Ònye nwere okwu ikpe megide m? Ya bịaruo m nso.Lee! Ọkaakaa Onyenwe anyị Jehova ga-enyere m aka. Ònye pụrụ ịkpọ m onye ajọ omume? Lee! Ha niile ga-aka nká dị ka uwe. Nla ga-erichapụ ha.Ònye nime unu na-atụ egwu Jehova wee na-ege ohu ya ntị. Ònye jeworo ije nọchịchịrị, onye na-enweghịkwa ìhè? Ya tụkwasị obi naha Jehova, daberekwa na Chineke ya.Lee! Unu ndị na-amụnye ọkụ, ndị na-eme ka ikerike ọkụ nwuru ọkụ, jeenụ ije nìhè si nọkụ unu, netiti ikerike ọkụ unu mụnyere. Ọ bụ naka m ka unu ga-enweta ihe a: Nihe mgbu ka unu ga-atọgbọrọ nala. 